ઇન્ચાર્જ, પુરવઠા અધિકારી વી.એમ.પ્રજાપતિએ જણાવ્યું કે, અમરેલી જીલ્લામાં એન.એફ.એસ.એ. સ્કીમ હેઠળ સરકાર દ્વારા અનાજ પૂરું પાડવામાં આવે છે. સામાન્ય રીતે લાભાર્થી રેશનીંગ કાર્ડ લઈને આવે અને અંગુઠાનું નિશાન આપે તો અનાજ આપવામાં આવતું હોય છે, પરંતુ દુકાનદારોએ ભેગા મળીને સિસ્ટમનો દુરુપયોગ કરીને જે કાર્ડ ધારકો અનાજ લેવા આવતા નહોતા તેના નામે પણ પુરવઠો ઉપાડી લીધો હતો. આવા ૮ દુકાનદારોના પરવાના હાલ મોકૂફ કરવામાં આવ્યા છે અને આગળની કાર્યવાહી ચાલુ છે.